  Туспуктэм: Иван Коновалов Майя Бывальцева 0+ Удмуртиын улӥсьёсты «Красная гвоздика» калыккуспо ӟечлэсьтон ужрад борды итӥськыны ӧтё. Вормонлэн волонтёръёсыз горд гвоздикаен гадьпусъёс вӧлмытозы, котькуд адями кӧня мылыз потэ коньдон сётыны быгатэ. Со сярысь элькун тӧролэн но кивалтэтлэн пресс-службазы ивортӥз. Коньдонэз ворсам боксэ лэзьыны яке нимысьтыз QR-кодъя ыстыны луоз. Вань люкам уксё Быдӟым Атыкай ожысь ветеранъёслы эмъюрттэт сётыны мыноз. Акци борды итӥськыны 9-тӥ куартолэзе Ижкарысь Вормон скверын 8 часысен 12 часозь луоз. Озьы ик 22-тӥ инвожоозь карысь вань мерлыко ужрадъёсын. Волонтёръёслэсь ужанрадлыксэс татысь учкыны луоз. Ватсалом, акциез «Память поколений» ӟечлэсьтон фонд радъя. 2015-тӥ арысен со Быдӟым Атыкай ожысь но мукет ожгар ужрадъёсысь ветеранъёслы эмъюрттэт сётэ. 7 арскын быдэс кунысь 17,5 сюрслэсь трос ветеранъёс юрттэт басьтӥзы ни. Тодэ вайытом, Ижкарын Вормон нуналэз пусъён радлыен татын тодматскыны луоз. Тегъёс: Удмуртия ӟечлэсьтон ветеранъёс  